Pedro & Karien - Mooi Troues
Pedro & Karien
Ons gaan nie te veel sê oor Pedro en Karien se troudag nie, want die video en fotos het die liefde tussen die twee baie mooi vasgevang. Geniet die video, fotos en natuurlik die paartjie se liefdes verhaal.
Ek het in die Kaap vir ‘n maatskappy gewerk wat tydskrifte publiseer, en Pedro was ‘n Grafiese Ontwerper in Johannesburg wat ontwerpe vir die tydskrif gedoen het. Ons het oor emails begin gesels, later mekaar begin bel, toe, na ‘n maand en half, vlieg hy af om my te kom ontmoet, van daardie dag af was ons saam. Ons het die lang afstand ding vir so 6 maande gedoen, toe kry ek werk in Johannesburg en trek op.
Ek en my ma het vir 2 weke deur Zimbabwe getoer laas jaar, toe vlieg Pedro vir ‘n dag deur Kaap toe en ry al die pad Robertson toe om vir my pa te vra of hy met my mag trou.
Ek was salig onbewus van al sy planne. So 3 weke na ek teruggekom het het ons vir die dag deurgery Harties toe, en met die kabelkarretjie opgegaan (al is hy doodbang vir hoogtes!). Toe die son sak, toe gaan hy op sy knieg met die ring in sy hand en vra my om te trou.
Ons was 2 jaar saam toe ons verloof geraak het, en ‘n jaar later getrou.
Rëel die troue soos julle dit wil hê en probeer altwee se idees by jul groot dag inwerk. Respekteer mekaar, en onthou waaroor dit alles gaan – julle beloof aan mekaar en voor God om mekaar te eer en altyd by te staan.
Verloof wees is ‘n heerlike fase, geniet elke oomblik!
Fotograwe: Lilac Photography | Videograaf: Boland Weddings | Venue: Wolfkloof, Robertson
Hare & Grimering: Essence of Beauty | Musiek: DJ Glen | Rok: Sincerity Bridal
Juwele: Hayley Goodrich Accessories | Pakke: Eurosuit | Dekor: My ma
Strooimeisie rokke: Aneleen van Zyl
Ons gesels met Christene de Coning Photography
Gesketste blom skryfbehoefte inspirasie
Wen ’n wegkomkans by Kloofzicht Spa
VORIGE ARTIKELDankie sê vingerafdruk fietsie plakkaat
VOLGENDE ARTIKELOns gesels met Enzoani